Gamle træbarakker fra 80’erne har indtil nu udgjort nogle af klasselokalerne på Grindsted Skole, men det skal snart være slut. Foran elever, lærere og forældre blev planerne for den 940 kvadratmeter store skole fredag eftermiddag præsenteret. På Grindsted Skole går der omkring 100 elever, og de har indtil nu måtte bruge gamle barakker fra 80'erne som klasselokaler, men i dag tog rådmand Tina French første spadestik - med en gravemaskine - til det nye skolebyggeri. - Det betyder rigtig meget. Det gør jo, at vi får en ny skole, at vi får et nyt sted at have undervisning, men det gør jo også en hel masse for vores by og området omkring os – det giver liv, siger skoleleder Søren Kold Madsen. Når byggeprojektet er færdigt skal der være plads til syv klasser samt en fritidsordning, musiklokale og en værkstedsbygning. Der er afsat 17 millioner kroner til byggeprojektet, der ventes at være færdigt til sommeren 2017.

Referat:
Efter mange års ventetid blev det i dag endelig tid til at begynde opførelsen af den nye Grindsted Skole.